**Projektas**

**ROKIŠKIO RAJONO SAVIVALDYBĖS TARYBA**

**S P R E N D I M A S**

**DĖL ROKIŠKIO RAJONO SAVIVALDYBĖS TARYBOS 2017 M. VASARIO 24 D. SPRENDIMO Nr. TS-17 „DĖL ROKIŠKIO RAJONO SAVIVALDYBĖS BIUDŽETO 2017 METAMS PATVIRTINIMO“ PATIKSLINIMO**

2017 m. balandžio 28 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu, Rokiškio rajono savivaldybės taryba n u s p r e n d ž i a :

Patikslinti Rokiškio rajono savivaldybės tarybos 2017 m. vasario 24 d. sprendimą Nr. TS-17:

1. Padidinti 1 priede patvirtintą savivaldybės biudžeto pajamų dalį **1 556 634.67 Eur**, iš jų:

1.1. padidinti specialią tikslinę dotaciją kelių priežiūros ir plėtros programai- **1315700** **Eur;**

1.2.padidinti dotaciją iš kitų valdymo lygių (savivaldybės įstaigų darbuotojų darbo apmokėjimo įstatymui laipsniškai įgyvendinti) – **129375**  **Eur;**

1.3. padidinti Europos Sąjungos finansinės paramos lėšas- **11559,67 Eur;**

1.4. padidinti kitų neišvardytų pajamų planą **– 100000 Eur.**

2. 1, 2 priedus išdėstyti nauja redakcija.

3. Patikslinti 4, 5 prieduose patvirtintas išlaidas.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Reda Dūdienė

**„DĖL ROKIŠKIO RAJONO SAVIVALDYBĖS TARYBOS 2017M. VASARIO 24 D. SPRENDIMO Nr.TS-17 „DĖL ROKIŠKIO RAJONO SAVIVALDYBĖS BIUDŽETO 2017 METAMS PATVIRTINIMO“ PATIKSLINIMO”**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Tarybos sprendimo projekto tikslas – patikslinti pajamų ir išlaidų planą.

Šiuo metu esantis teisinis reglamentavimas.

Sprendimo projektas yra parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 15 punktu.

**Sprendimo projekto esmė.**

**1**.**PAJAMOS.**

1.1. Preliminari Susisiekimo ministerijos speciali tikslinė dotacija kelių priežiūros ir plėtros programai skirta suma- 1315700 eurų. Jei ministro įsakymu bus patvirtinta kita suma- keisime ir sprendimo projekte.

1.2. Finasų ministerija skyrė papildomas lėšas 129375 eurai savivaldybės įstaigų darbuotojų darbo apmokėjimo įstatymui laipsniškai įgyvendinti.

1.3. Gautos lėšos iš ES finansinės paramos 11559,67 eurai. Tai praėjusių metų skola vaikų neformaliam švietimui.

1.4. Gauta kitų neišvardytų pajamų 100000 euarais daugiau nei planuota.

Dėl šių pokyčių nauja redakcija išdėstomi sprendimo 1,2 priedai.

**2. IŠLAIDOS**. Tikslinami 2017m.. vasario 24 d. tatybos sprendimo Nr.TS-17 4 ir 5 priedai- išlaidų dalis pagal asignavimų valdytojus ir programas.

2.1. Speciali tikslinė dotacija kelių priežiūros ir plėtros programai – 1374,9 tūkst.Eur-nukreipiama 5 programai „Rajono infrastruktūros objektų priežiūra, plėtra ir modernizavimas“- Statybos ir infrastruktūros skyriui (VF).

2.2. Tvirtinant biudžetą prie Švietimo skyriaus buvo palikti specialios tikslinės dotacijos asignavimai pedagoginių darbuotojų darbo užmokesčiui didinti.4 ir 5 sprendimo projekto prieduose šios lėšos perskirstomos švietimo įstaigoms.

2.3.Papildomi 100000 eurų savarankiškos funkcijos (SF) asignavimai siūlomi skirti :

- 1500 eurų- L/D Pumpurėlis įsigyti naujai elektrinei viryklei;

- 15000 eurų- Šv.Mato parapijos bažnyčios vidaus elektros instaliacijos darbams dalinai prisidėti;

- 175 eurai- l/d Nykštukas elektros siurbliui pakeisti;

- 1300 eurų- Panemunėlio pagrindinės mokyklos autobuso remontui;

- 1171 euras- Rokiškio neįgaliųjų draugijai autobuso remontui;

- 753 eurai – vaikų neformalaus švietimo programoms;

- 2000 eurų- J.Keliuočio viešajai bibliotekai – kaimo bibliotekų kanceliarinėms išlaidoms;

- 78101 euras- Statybos ir investicijų skyriui kapitalo investicijoms.

2.4. Papildomai skirtos lėšos naujai darbo apmokėjimo tvarkai įgyvendinti 129,375 tūkst.Eur paskirstomos pagal pateiktus įstaigų paskaičiavimus.

**Galimos pasekmės, priėmus siūlomą tarybos sprendimo projektą:**

**teigiamos** **, nauda rajono gyventojams–** bus finansuotos reikalingos ir būtinos išlaidos,padidės darbo užmokestis daliai biudžetinių įstaigų darbuotojų.

**neigiamos** – nėra.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

Finansų skyriaus vedėja Reda Dūdienė